作者:徐鉉
標題:月真歌
內容:揚州勝地多麗人，其間麗者名月真。月真初年十四五，揚州帝京多名賢，其間賢者殷德川。德川初秉綸闈筆，閒庭深院資賢宅，宅門嚴峻無凡客。垂簾偶坐唯月真，朝雲暮雨鎮相隨，石頭城下還相遇。二月三月江南春，綠窗繡幌天將曉，殘燭依依香嫋嫋。離腸卻恨苦多情，人間想望不可見，唯向月真存舊心。我慚闒茸何為者，我本山人愚且貞，歌筵歌席常無情。自從一見月真後，良辰美景數追隨，莫教長說相思苦。